LAQGĦA NRU.

It-Tnejn, 11 ta' Jannar , 1999

Il-Kumitat Permanenti dwar ix-Xogħol tal-Kamra ltaqa' fil-Palazz, il-Belt Valletta, fil-

L-iSpeaker, l-Onor Anton Tabone, ippresjeda.

PREŻENTI

Il-Ministru għall-Politika Soċjali u Kap tal-Kamra l-Onor.

Lawrence Gonzi, l-Onor Joe Mizzi u l-George Vella.

Fuq punt imqajjem mill-Onor Joe Mizzi, il-Kumitat qabel li f'paġna 2 tal-Minuti ta' Laqgħa Nru 4, li saret fis-7 ta' Diċembru, 1998, wara l-kliem "għad-diskussjoni dwar il-Budget" kellhom jiżdiedu dawn il-kliem:

"In-naħa ta' l-Oppożizzjoni sostniet li din l-offerta saret tard wisq biex wieħed ikun jista' joħloq skeda.".

Il-Minuti ta' Laqgħa Nru 4 li saret fis-7 ta' Diċembru, 1998, kif emendati, kienu konfermati.

XOGĦOL TAL-KAMRA

Il-Ministru għall-Politika Soċjali esprima x-xewqa li d-diskussjoni fuq it-Tieni Qari ta' l-Abbozz ta' Liġi li jemenda l-Att dwar is-Sigurta' Soċjali – Abbozz Nru 2 – ma ddumx ma tagħlaq peress li l-miżuri in kwestjoni kienu tħabbru fil-Budget għas-sena 1998.

Huwa informa wkoll lill-Kumitat li l-Gvern ma kien isib l-ebda problema jekk, bil-permess tal-Kamra, id-diskussjoni fl-istadju ta' Kumitat ta' dan l-Abbozz ta' Liġi ssir fil-Kumitat Permanenti għall-Konsiderazzjoni ta' Abbozzi ta' Liġi.

L-Onor Joe Mizzi informa lill-Kumitat li min-naħa ta' l-Oppożizzjoni d-diskussjoni fuq it-Tieni Qari ta' dan l-Abbozz ta' Liġi kellha tagħlaq matul dik il-ġimgħa.

Huwa sostna li peress li dan l-Abbozz ta' Liġi kien jirrikjedi l-Messaġġ tal-President, per prinċipju jkun aħjar jekk id-diskussjoni fl-istadju ta' Kumitat issir fil-Kamra.

Madankollu dejjem ikun hemm il-possibbilta' li jintlaħaq qbil fil-Kamra li dan l-Abbozz ta' Liġi jiġi trattat fil-Kumitat Permanenti.

Il-Ministru għall-Politika Soċjali informa lill-Kumitat li l-ħsieb tal-Gvern kien li:

(a) wara li tintemm id-diskussjoni fuq l-Abbozz ta' Liġi li jemenda l-Att dwar is-Sigurta' Soċjali, il-Kamra tgħaddi għad-diskussjoni fuq l-Abbozz ta' Liġi li jemenda l-Att dwar l-Amministrazzjoni tat-Taxxa – Abbozz Nru 11 – u d-diskussjoni dwar l-estimi tal-korporazzjonijiet, billi tibda bl-estimi ta' l-Awtorita' dwar it-Trasport Pubbliku, l-estimi tal-Korporazzjoni għax-Xogħol u Taħriġ u l-estimi ta' l-Awtorita' ta' l-Ippjanar;

(b) il-Mozzjoni dwar l-Avviż Legali Nru 254 ta' l-1998 ippreżentata mill-Onor Leo Brincat tiġi diskussa f'seduta li ssir nhar il-Ħamis, 14 ta' Jannar 1999;

(c) il-Mozzjoni ta' Sfiduċja f'Mr Speaker tiġi diskussa f'seduta li ssir f'ġurnata normalment allokata għal xogħol tal-Gvern u din issir nhar it-Tnejn, 18 ta' Jannar 1999; u

(d) iż-żewġ mozzjonijiet dwar kontestazzjoni ta' rulings mogħtija mill-President u l-Viċi President tal-Kumitati, rispettivament, jiġu diskussi fl-istess seduta nhar il-Ħamis, 21 ta' Jannar 1999, u wara d-diskussjoni titqiegħed mistoqsija fuq kull mozzjoni separatament.

L-Onor George Vella qal li l-Oppożizzjoni ma ssibx oġġezzjoni.

Fuq punt imqajjem mill-Onor Joe Mizzi, il-Kumitat innota li l-membri fuq il-Welfare Committee kellhom ikunu l-Ministru għall-Politika Soċjali, l-Onor Mario Galea u l-Onor Victor Galea Pace għan-naħa tal-Gvern u l-Onor Joe Mizzi, l-Onor Joe Debono Grech u l-Onor Adrian Vassallo għan-naħa ta' l-Oppożizzjoni.

L-Onor George Vella qajjem il-punt dwar il-ħtieġa ta' aktar kontroll fuq id-dħul ta' membri tal-pubbliku fil-Palazz fil-ħin tas-seduti.

L-iSpeaker qal li kien se jara li r-regolamenti f'dan ir-rigward jiġu inforzati.

L-iSpeaker informa lill-Kumitat li peress li waqt il-laqgħa ta' l-istess Kumitat li fiha kien ġie diskuss l-Ombudsplan għas-sena 1998/1999, l-Ombudsman kien offra li jiltaqa' mal-membri parlamentari, kienu se jiġu ffissati data u ħin għal din il-laqgħa, liema dettalji mbagħad jiġu komunikati lill-membri parlamentari.

L-iSpeaker informa wkoll li l-Kumitat li kienu bdew jittieħdu passi biex il-membri parlamentari jkunu jistgħu jibdew jibbenefikaw mis-servizz ta' l-Internet fid-dar.

Fil-5.47 p.m. il-Kumitat aġġorna għal data li kellha tiġi komunikata aktar tard.

SKRIVAN TAL-KAMRA


KUMITATI TAL-KAMRA TAD-DEPUTATI

KUMITAT DWAR L-AFFARIJIET SOĊJALI

AVVIŻ

Laqgħa Nru. 5

It-Tlieta, 19 ta' Jannar 1999 fis-6.30 p.m.

L-Onor.

Helen D'Amato, President tal-Kumitat dwar l-Affarijiet Soċjali, tavża li l-Kumitat ser jiltaqa' nhar it-Tlieta, 19 ta' Jannar 1999 fis-6.30 p.m. fil-Kamra tal-Kumitati fil-Palazz il-Belt b'din l-aġenda:-

13 ta' Jannar 1999 SKRIVAN TAL-KAMRA

Proceedings, agenda, minutes and transcripts of the parliamentary committees docx